ПРОТОКОЛ № 2

от заседание на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, проведено на 28 януари 2025 г.

Днес, 28 януари 2025 г., вторник, от 10:30 ч. в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към ПК на ВСС, в състав: 

ПРЕДСЕДАТЕЛ:		 EВГЕНИ ИВАНОВ 
          ЧЛЕНОВЕ:	 СВЕТЛАНА БОШНАКОВА 
	 ПЛАМЕН НАЙДЕНОВ– чрез
 видеоконферентна връзка
	 ГЕОРГИ КУЗМАНОВ – чрез
 видеоконферентна връзка

От администрацията на ВСС: 

Мая Атанасова  – началник отдел „Дисциплинарни производства“, дирекция „Правна“ – ПК на ВСС;
Светослав Михайлов – главен експерт – юрисконсулт в отдел „Дисциплинарни производства“, дирекция „Правна“ – ПК на ВСС.

Заседанието протече при следния дневен ред:

1.	Заповед № РД-04-891/06.11.2024 г. на административния ръководител на Софийска градска прокуратура, с която е наложено дисциплинарно наказание по чл. 308, ал. 1, т. 1 от Закона за съдебната власт - „забележка“, на Кирил Димитров Димитров – прокурор в Софийска градска прокуратура.
/Рег. индекс № ВСС-12407/18.11.2024 г./

2.	Обобщен отчет на комисия „Дисциплинарна дейност и взаимодействие с Инспектората към ВСС“ към прокурорската колегия на ВСС относно образуваните дисциплинарни производства срещу прокурори и следователи и наложените дисциплинарни наказания по чл. 308, ал.1 от ЗСВ за периода от 01.01.2024 г. – 31.12.2024 г.

3.	Извлечение от протокол № 2 от заседание на Комисията по правни въпроси към Пленума на Висшия съдебен съвет, проведено на 20 януари 2025 г., относно проект на Решение на Министерския съвет за одобряване на Закон за изменение и допълнение на Закона за съдебната власт.

По внесената допълнителна точка и на основание последвалите разисквания по дневния ред

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС
Р Е Ш И:

Включва в дневния ред следната допълнителна точка: 

4. Анализ на делата с продължителност извън рамките на разумните срокове (над 3 години) за 2024 г., изготвен от Върховна касационна прокуратура в изпълнение на решение по т.1.5 от протокол № 29/22.11.2018 г. на Пленума на ВСС.
Приложение: Писмо с рег. индекс № ВСС-14570/24/24.01.2025 г. от и.ф. Главен прокурор на Република България, ведно с приложение.

 По дневния ред:

1. ОТНОСНО: Заповед № РД-04-891/06.11.2024 г. на административния ръководител на Софийска градска прокуратура, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Кирил Димитров Димитров – прокурор в Софийска градска прокуратура.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

1.1. ПРЕДЛАГА на Прокурорската колегия на Висшия съдебен съвет, на основание чл. 314, ал. 4 от Закона за съдебната власт, ДА ПОТВЪРДИ наложеното със Заповед № РД-04-891/06.11.2024 г. на административния ръководител на Софийска градска прокуратура дисциплинарно наказание по чл. 308, ал. 1, т. 1 от Закона за съдебната власт – „забележка“, на Кирил Димитров Димитров – прокурор в Софийска градска прокуратура и същата, ведно с решението на Прокурорската колегия на Висшия съдебен съвет, да се приложат към кадровото дело на прокурора.

2. ОТНОСНО: Обобщен отчет на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.01.2024 г. – 31.12.2024 г.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

2.1. ПРИЕМА, на основание раздел III, т. 41 от Вътрешните правила за организацията и дейността на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет, Обобщен отчет на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.01.2024 г. – 31.12.2024 г.
2.2. ИЗПРАЩА Обобщения отчет на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.01.2024 г. – 31.12.2024 г. на Комисията по правни въпроси към Пленума на Висшия съдебен съвет, за включване в Годишния доклад за дейността на Висшия съдебен съвет за 2024 г.
2.3. Обобщеният отчет да се публикува на интернет страницата на Висшия съдебен съвет, раздел „Постоянни комисии“ на ВСС, подраздел „КДДВИВСС към ПК на ВСС“ – Отчет. 
2.4. Внася Обобщения отчет на комисия „Дисциплинарна дейност и взаимодействие с Инспектората към Висшия съдебен съвет“ към Прокурорската колегия на Висшия съдебен съвет относно образуваните дисциплинарни производства срещу прокурори и следователи и наложените дисциплинарни наказания по чл. 308, ал. 1 от ЗСВ за периода 01.01.2024 г. – 31.12.2024 г. в заседание на Прокурорската колегия на Висшия съдебен съвет, за сведение. 
	
3. ОТНОСНО: Извлечение от протокол № 2 от заседание на Комисията по правни въпроси към Пленума на Висшия съдебен съвет, проведено на 20 януари 2025 г., относно проект на Решение на Министерския съвет за одобряване на Закон за изменение и допълнение на Закона за съдебната власт.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

3.1. ИЗРАЗЯВА положително становище по проекта на Закон за изменение и допълнение на Закона за съдебната власт.
3.2. ИЗПРАЩА решението по т. 1, ведно с мотивите към него, на дирекция „Правна“ в АВСС за обобщаване.

4. ОТНОСНО: Анализ на делата с продължителност извън рамките на разумните срокове (над 3 години) за 2024 г., изготвен от Върховна касационна прокуратура в изпълнение на решение по т.1.5 от протокол № 29/22.11.2018 г. на Пленума на ВСС.

След разисквания и проведено единодушно гласуване, 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“ КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,
Р Е Ш И:

4.1. Приема за сведение Анализ на делата с продължителност извън рамките на разумните срокове (над 3 години) за 2024 г., изготвен от Върховна касационна прокуратура в изпълнение на решение по т.1.5 от протокол № 29/22.11.2018 г. на Пленума на ВСС.

ПРЕДСЕДАТЕЛ НА КОМИСИЯ 
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ
ПРОКУРОРСКАТА КОЛЕГИЯ НА 
ВИСШИЯ СЪДЕБЕН СЪВЕТ:		(П)

ЕВГЕНИ ИВАНОВ